
	Argumentai:
2023 metų valstybės ir savivaldybių biudžetų finansinių rodiklių patvirtinimo įstatymo projekte Nr. XIVP – 2146 numatoma Lietuvos Respublikos teismams skirti 90 726 tūkstančius eurų, iš jų 80 857 tūkstančius eurų darbo užmokesčiui. Atsižvelgiant į teismų situaciją Lietuvoje, manome, kad šie asignavimai yra per maži ir negali patenkinti net minimalaus esamo lėšų poreikio. 
Dėl vis priimamo sprendimo ženkliai daugiau didinti minimalią mėnesinę algą (toliau – MMA) negu bazinį dydį ir nedidinant koeficientų, kurie sudaro pagrindą kvalifikuotų teismų darbuotojų pareiginio atlyginimo skaičiavimui, susidaro tokios situacijos kuomet pagalbinio personalo, atliekančio kvalifikacijos nereikalaujantį darbą, atlyginimai praktiškai vis labiau priartėja prie valstybės tarnautojų pareigybių atlyginimų dydžio. Nuo tokio sprendimo ypatingai nukenčia pareigybės, kurių koeficientai nežymiai viršija MMA, konkrečiai – teismų padėjėjų pareigybė. Tokia situacija prieštarauja lygiateisiškumo ir proporcingumo principui ir teismai neturi finansinių resursų tokią situaciją ištaisyti. Tam, kad būtų galima bent minimaliai, t.y. 0,5 procento, padidinti pareiginės algos koeficientus, teismams papildomai reikėtų 865 tūkstančių eurų darbo užmokesčiui. 
Pašto paslaugų įsiskolinimas už 2022 metus siekia virš 1 milijono eurų. Prognozuojama, kad atsižvelgiant į naujas pašto paslaugų kainas situacija tik blogės. Todėl reikalinga papildomai skirti teismams 500 tūkstančius eurų įsiskolinimui už pašto paslaugas padengti. 
Taigi, siūlome papildomai skirti Teismams bent 1 365 tūkstančių eurų. 
	
Pasiūlymas: 
Siūloma papildomai skirti Teismams 1 365 tūkstančių eurų darbo užmokesčiui ir skolai už pašto paslaugas padengti. 

	
	
	
	
	Lėšų šaltinis:
Valstybės biudžeto įplaukos ir skolintos lėšos. 

